Diari Oficial de la Generalitat Valenciana


Sumari del DOGV 4449, del 27-02-2003 (2003/2044)

Bases per al proveïment en propietat d'una plaça de TAEM Cultura vacant en la plantilla de funcionaris de carrera de l'Ajuntament de Gandia (torn de promoció interna).
-----------------------------------------------------------------------------------------------------------------------------------------------------------------------

### Dades del document

Número de DOGV
:   4449

Data del DOGV
:   27-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/2044


Data del document
:   14-01-2003

Organisme emissor
:   Ajuntament de Gandia

Tipus de document
:   Convocatòria

Descriptors 

:   * Gandia
    * administració local
    * concurs administratiu
    * treballador social

Bases per al proveïment en propietat d'una plaça de TAEM Cultura vacant en la plantilla de funcionaris de carrera de l'Ajuntament de Gandia (torn de promoció interna). [2003/F2044]
  
Conformement amb l'acord de la Comissió Municipal de Govern de l'Ajuntament de Gandia, en sessió celebrada el dia 27 de desembre de 2002, sobre aprovació de les bases i proves selectives de l'oferta d'ocupació pública de 2002, per la Resolució de l'Alcaldia Presidència de 13 de gener de 2003 s'ha resolt procedir a la convocatòria del procés selectiu per al proveïment d'una plaça de TAEM Cultura. Així mateix, es resol publicar la convocatòria i les referides bases en el Butlletí Oficial de la Província de València i en el Diari Oficial de la Generalitat Valenciana.
  
El termini de presentació de sol·licituds és de 20 dies naturals, comptats des de l'endemà de la publicació de l'extracte de la present convocatòria en el Boletín Oficial del Estado.
  
Bases per al proveïment en propietat d'una plaça de TAEM Cultura vacant en la plantilla de funcionaris de carrera de l'Ajuntament de Gandia (torn de promoció interna)
  
Primera. Objecte
  
L'objecte de la present convocatòria és el proveïment, en propietat, d'una plaça de TAEM Cultura vacant en la plantilla municipal.
  
La dita plaça està emmarcada en l'escala d'administració especial, subescala de serveis especials, classe comeses especials, grup B, dotada amb el sou corresponent als funcionaris d'este grup, pagues extraordinàries, triennis i la resta d'emoluments que corresponen a la dita subescala, d'acord amb la legislació vigent.
  
La plaça convocada es proveirà pel torn de promoció interna, d'acord amb el que preveu la disposició addicional vint-i-dosena de la Llei 30/1984, de 2 d'agost, de Mesures per a la Reforma de la Funció Pública, segons la redacció introduïda per l'article 61 de la Llei 42/1994, de 30 de desembre, de Mesures Fiscals, Administratives i d'Orde Social.
  
Segona. Normativa aplicable
  
El procés selectiu s'ajustarà al que disposen les presents bases i, en allò no previst en elles, a la Llei 30/1984, de 2 d'agost, la Llei 7/1985, de 2 d'abril, el Reial Decret Legislatiu 781/1986, de 18 d'abril, el Decret Legislatiu de 24 d'octubre de 1995, del Consell de la Generalitat Valenciana, i la seua modificació aprovada per la Llei 8/1995, de 29 de desembre, de la Generalitat Valenciana, el Decret 33/1999, de 9 de març, del Consell de la Generalitat Valenciana, el Reial Decret 896/1991, de 7 de juny, el Reial Decret 364/1995, de 10 de març, i la resta de les disposicions legals i reglamentàries aplicables.
  
Tercera. Sistema de proveïment
  
La plaça serà proveïda per mitjà del sistema de concurs oposició, restringit per promoció interna entre funcionaris pertanyents a la plantilla de funcionaris d'estea corporació, emmarcats en l'escala d'administració especial, subescala de serveis especials i classe de comeses especials.
  
Quarta. Requisits
  
Per poder prendre part en el procés selectiu, caldrà acreditar una antiguitat de dos anys, si més no, en el lloc d'animador cultural com a funcionari de carrera d'este ajuntament i estar en servei actiu com a funcionari. Així mateix, s'exigirà estar en possessió del títol de diplomat universitari o equivalent. S'acreditarà per mitjà del títol expedit per l'autoritat acadèmica competent, la qual certificarà, a més, sobre les equivalències.
  
També caldrà acomplir els requisits de no trobar-se suspés ni inhabilitat per a l'exercici de funcions públiques i no patir cap malaltia ni defecte físic que impedisca l'exercici normal del càrrec.
  
Cinquena. Instàncies
  
Els qui desitgen participar en les proves selectives hauran de sol·licitar-ho per mitjà d'instància, que es dirigirà a la Presidència de la corporació i es presentarà en el Registre General, durant el termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado.
  
Les instàncies podran presentar-se, igualment, en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
El model d'instància per a prendre part en les proves selectives serà facilitat gratuïtament per l'ajuntament (Oficina d'Informació).
  
Per a ser admesos i prendre part en les proves selectives, a més de les circumstàncies personals, els sol·licitants hauran de manifestar en les instàncies que reunixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies, i que es comprometen a prestar el jurament o promesa preceptius. Estes condicions s'hauran de mantindre al llarg de tot el procés selectiu durant el qual, en qualsevol moment, els aspirants podran ser requerits per a efectuar les comprovacions oportunes.
  
Caldrà adjuntar a la instància la documentació acreditativa dels mèrits al·legats per l'aspirant. La dita documentació haurà d'acompanyar-se en sobre tancat, que podrà ser lacrat. No es tindrà en compte cap mèrit que no s'acredite en el moment d'acreditació d'instàncies.
  
Sisena. Admissió d'aspirants
  
Expirat el termini d'admissió d'instàncies, per la Resolució de l'Alcaldia s'aprovaran les llistes provisionals d'aspirants admesos i exclosos, les quals es faran públiques en el Butlletí Oficial de la Província de València i al tauler d'edictes de la casa consistorial. Contra estea resolució es podrà presentar reclamació en el termini de 10 dies hàbils. Les reclamacions, si n'hi haguera, seran acceptades o rebutjades en la resolució que aprove les llistes definitives, que es faran públiques, així mateix, en la forma indicada.
  
En el supòsit que no s'hi presentara cap reclamació, les llistes provisionals esdevindran automàticament definitives i es farà constar en la resolució de l'Alcaldia.
  
Els errors de fet podran esmenar-se en qualsevol moment, d'ofici o a petició de l'interessat.
  
En tot cas, amb l'objecte d'evitar errors i, en el supòsit que se'n produïren, possibilitar l'esmena en temps i forma, els aspirants comprovaran, fefaentment, no sols que no figuren en la relació d'exclosos, sinó, a més, que els seus noms consten en la d'admesos.
  
Si, en qualsevol moment del procés selectiu, arribara a coneixement del tribunal que algun dels aspirants no posseïx la totalitat dels requisits exigits en estes bases, prèvia audiència a l'interessat, se'n proposarà l'exclusió a l'alcalde president de l'ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives, als efectes procedents.
  
Setena. Tribunal qualificador
  
El tribunal qualificador que jutjarà el procés selectiu estarà compost de la manera següent:
  
- President: el de la corporació o membre d'estea en qui delegue.
  
- Secretari: el de la corporació o funcionari en qui delegue.
  
- Vocals:
  
· Un representant de la Generalitat Valenciana.
  
· Dos tècnics o experts designats pel president de la corporació.
  
· Dos representants del personal funcionari de la corporació, proposats per les organitzacions sindicals representades en la Mesa General de Negociació de l'Ajuntament de Gandia.
  
Podran assistir a les sessions del tribunal, encara que sense formar part d'este, un membre corporatiu representant de cada grup polític municipal, els quals actuaran amb veu i sense vot.
  
La designació dels membres del tribunal inclourà la dels suplents respectius i es farà pública en el Butlletí Oficial de la Província de València, així com al tauler d'anuncis de la corporació.
  
La composició del tribunal serà predominantment tècnica i els vocals hauran de posseir nivell de titulació o especialització igual o superior a l'exigit per a l'accés a la plaça convocada.
  
L'ajuntament sol·licitarà dels òrgans corresponents la designació dels representants respectius, la qual s'haurà d'efectuar en el termini dels 20 dies següents a la recepció de la sol·licitud.
  
El tribunal podrà disposar la incorporació als seus treballs, per a alguna o algunes proves, d'assessors, els quals es limitaran a l'exercici de la seua especialitat tècnica, sobre la base de la qual col·laboraran amb el tribunal. Quan concórrega en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estos s'abstindran d'intervindre i notificaran estea circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de la citada llei.
  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix estan facultats per a resoldre les qüestions que puguen suscitar-se durant la realització de les proves, per adoptar els acords necessaris que garantisquen el degut orde en estes en tot allò no previst en estes bases, i per a l'adequada interpretació d'estes.
  
Tots els membres del tribunal tindran veu i vot, inclòs el secretari, el qual actuarà, també, com a vocal.
  
En cada sessió del tribunal podran participar els membres titulars presents en el moment de la constitució i, si estan absents, els suplents, sense que puguen substituir-se entre si en la mateixa sessió.
  
Si, constituït el tribunal i iniciada la sessió, s'absenta el president, este designarà, d'entre els vocals concurrents, el qui el substituirà durant la seua absència.
  
A efectes d'assistència, el tribunal que actue en estes proves tindrà la categoria segona prevista en l'article 30.1 del Reial Decret 462/2002, de 24 de maig.
  
Huitena. Calendari de les proves
  
La data, l'hora i el lloc del començament de les proves selectives s'anunciarà en el Butlletí Oficial de la Província de València.
  
Una vegada començades les proves selectives, no serà obligatòria la publicació dels successius anuncis de la resta d'exercicis i incidències en el Butlletí Oficial de la Província de València. Estos anuncis hauran de fer-se públics pel tribunal al local on s'hagen realitzat les proves anteriors i al tauler d'anuncis de l'ajuntament, amb una antelació de 12 hores, si es tracta del mateix exercici, o de 48 hores, si es tracta d'un nou.
  
L'orde d'actuació dels aspirants que hagen de realitzar els exercicis corresponents que no puguen realitzar-se conjuntament, es determinarà per mitjà de sorteig previ.
  
Els aspirants seran convocats en crida única, tret de casos de força major degudament justificats i considerats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament la pèrdua del seu dret a participar en el mateix exercici i en els successius, per la qual cosa quedarà exclòs del procés selectiu.
  
El tribunal podrà requerir en qualsevol moment que cada un dels aspirants acredite la seua identitat, a l'efecte de la qual hauran d'anar proveïts del document nacional d'identitat.
  
Entre la terminació d'un exercici i el començament del següent haurà de transcórrer un termini mínim de 72 hores i màxim de 45 dies naturals.
  
Novena. Desenrotllament de les proves selectives
  
Les proves constaran d'una fase d'oposició i una altra de concurs.
  
Fase d'oposició
  
Els exercicis de l'oposició seran dos, ambdós de caràcter obligatori i eliminatori:
  
Primer. De coneixement del temari. Consistirà a contestar per escrit, en un temps màxim de tres hores, dos temes determinats a sort d'entre els compresos en el programa annex de la convocatòria, al qual ja li ha sigut aplicada l'exempció de matèries, d'acord amb el que disposa l'article 80.3 del Reial Decret 346/1995, de 10 de març.
  
Segon. De caràcter pràctic. Consistirà a resoldre per escrit, en un temps màxim de quatre hores, dos supòsits pràctics referits a les matèries compreses en el programa annex, que seran fixats pel tribunal immediatament abans de celebrar-se l'exercici. Durant el desenrotllament d'estea prova, els aspirants podran fer ús dels textos legals de què acudisquen proveïts.
  
Fase de concurs
  
Els mèrits al·legats es valoraran d'acord amb el barem següent:
  
1. Antiguitat. Fins a un màxim de 3,5 punts.
  
Per cada mes complet de serveis en propietat com a animador cultural, rebutjant els dos primers anys: 0,04 punts.
  
2. Titulació. Fins a un màxim d'1 punt, sense que es puga computar més d'una titulació.
  
Estar en possessió de titulació universitària superior: 1 punt.
  
3. Coneixement del valencià. Fins a un màxim d'1,75 punts, sempre que s'acredite estar en possessió del pertinent certificat o homologació expedida per la Junta Qualificadora de Coneixements del Valencià, d'acord amb l'escala següent:
  
a) Coneixement de Grau Elemental: 1,25 punt.
  
b) Coneixement de Grau Mitjà: 1,50 punts.
  
c) Coneixement de Grau Superior: 1,75 punts.
  
En el supòsit d'acreditar diversos certificats, únicament es valorarà el de major puntuació.
  
4. Coneixement de llengua estrangera comunitària. Fins a un màxim d'1,25 punts, segons titulació de l'Escola Oficial d'Idiomes, o centre universitari reconegut, d'acord amb el barem següent:
  
- Curs primer: 0,25 punts.
  
- Curs segon: 0,50 punts.
  
- Curs tercer: 0,75 punts.
  
- Curs quart: 1 punt.
  
- Curs cinqué: 1,25 punts.
  
En el supòsit d'acreditar diversos cursos, únicament es valorarà el de més puntuació.
  
5. Cursos de formació. Per la realització de cursos organitzats per entitats públiques, o privades de reconegut prestigi a juí del tribunal, sobre matèries relacionades per les funcions atribuïdes al lloc de treball i justificades per mitjà de certificat de l'organisme que les haja impartides, fins a un màxim de 3 punts, a raó de 0,01 punt per hora de duració.
  
No podran ser objecte de valoració els cursos de menys de 15 hores, o de duració no especificada, així com aquelles activitats de naturalesa diferent dels cursos, tals com jornades, taules redones, trobades, seminaris o anàlogues.
  
6. Publicacions (articles, dossiers, llibres...) relacionats amb la matèria, a considerar lliurement pel tribunal, fins a un màxim d'1 punt.
  
7. Altres experiències laborals i formatives en organismes distints de l'Ajuntament de Gandia, a valorar lliurement pel tribunal, fins a un màxim d'1 punt.
  
Desena. Qualificació i valoració
  
Cada un dels exercicis de l'oposició serà qualificat de 0 a 10 punts, i seran eliminats els aspirants que no aconseguisquen un mínim de cinc punts en cada un d'ells.
  
Per a declarar que els aspirants han superat cada exercici, el tribunal actuarà d'acord amb el que preveu l'article 26.4 de la Llei 30/1992, de 26 de novembre. Entre els aprovats i suspesos, el tribunal determinarà la qualificació de cada exercici per la suma de les qualificacions dels membres del tribunal, dividida pel nombre d'estos, ben entés que els suspesos no podran aconseguir la puntuació de 5 i els aprovats aconseguiran 5 o més punts.
  
En el primer exercici, el tribunal valorarà els coneixements sobre els temes exposats.
  
En el segon exercici, el tribunal valorarà la capacitat de raciocini, la sistemàtica en el plantejament, la formulació de conclusions, i el coneixement i l'adequada interpretació de la normativa aplicable.
  
En la fase de concurs, que serà prèvia a la d'oposició, el tribunal únicament valorarà els mèrits relacionats en la base anterior, al·legats en la instància i acreditats per mitjà de documents originals o fotocòpies degudament compulsades. Els mèrits hauran d'estar referits a la data de terminació del termini de presentació d'instàncies.
  
La fase de concurs no podrà tindre's en compte per a superar les proves de la fase d'oposició.
  
La qualificació total del procés selectiu vindrà determinada per la suma de les puntuacions obtingudes en cada un dels exercicis i la puntuació obtinguda en la fase de concurs, sobre la base de la qual el tribunal formularà la relació d'aprovats per orde de puntuació, sense que puga declarar que han superat les proves selectives un nombre superior d'aspirants al de places convocades.
  
El tribunal elevarà proposta de nomenament a l'Alcaldia en favor de l'aspirant aprovat. Així mateix, es faculta el tribunal per a proposar a l'ajuntament la constitució d'una borsa per a possibles interinatges, integrada pels qui no havent sigut declarats aprovats, a juí del tribunal hagen demostrat la seua qualificació durant el procés selectiu.
  
Onzena. Presentació de documents
  
L'aspirant proposat presentarà al Servei de Recursos Humans de l'ajuntament, durant el termini de 20 dies naturals, comptats a partir de la publicació de la llista d'aprovats, els documents que acrediten que reunixen les condicions per a prendre part en el concurs oposició, i que són:
  
a) Certificat expedit per la Secretaria de l'Ajuntament de Gandia, que acredite la condició de funcionari de plantilla de la corporació i totes les circumstàncies que consten en l'expedient.
  
b) Còpia autenticada, o fotocòpia (acompanyada de l'original per a la seua compulsa) de la titulació exigida, amb l'excepció del que preveu el segon paràgraf de la disposició addicional vint-i-dosena de la Llei 30/1984, de 2 d'agost.
  
Correspon a l'autoritat acadèmica competent declarar l'equivalència de títols.
  
Si, durant el termini indicat i tret de causes de força major, no presentara la documentació o, presentant-la, no reunira els requisits exigits, no podrà ser nomenat i quedaran anul·lades totes les seues actuacions, sense perjudici de la responsabilitat en què pogueren haver incorregut per falsedat en la instància. En este cas, el tribunal formularà una proposta a favor de qui, havent superat els exercicis de l'oposició, tingueren cabuda en el nombre de places convocades.
  
Una vegada aprovada la proposta per l'Alcaldia, l'aspirant nomenat haurà de prendre possessió en el termini d'un mes, a comptar des de l'endemà de la notificació del nomenament. Si no prenguera possessió en el termini assenyalat, sense causa justificada, perdrà tots els drets derivats de la superació de les proves i subsegüent nomenament; en este cas, l'Alcaldia haurà de nomenar l'aspirant o els aspirants que, havent superat totes les proves, tinguen cabuda en el nombre de places objecte de proveïment.
  
En l'acte de presa de possessió, l'aspirant nomenat haurà de prestar el jurament o la promesa a què es referix l'article 32.c) del Text Refós de la Llei de la Funció Pública Valenciana (Diari Oficial de la Generalitat Valenciana de 30 de novembre de 1995, núm. 2.637).
  
Des del moment de la presa de possessió, l'aspirant que resulte nomenat per a ocupar la plaça quedarà sotmés al règim d'incompatibilitats previstes en la legislació vigent.
  
Dotzena. Incidències
  
El tribunal queda autoritzat per a resoldre els dubtes que es presenten i adoptar els acords necessaris per al bon orde del procés selectiu en tot allò no previst en estes bases.
  
Tretzena. Recursos
  
Contra la present convocatòria, les seues bases i tots els actes administratius que siguen dictats en el seu desenrotllament i que posen fi a la via administrativa, es podrà interposar el recurs potestatiu de reposició, en el termini d'un mes des de la publicació de la present convocatòria en el Butlletí Oficial de la Província de València, sense perjudici de la impugnació directa davant de la jurisdicció contenciosa administrativa, en el termini de dos mesos, comptats a partir de l'endemà de la publicació, d'acord amb la Llei 30/1992, de 26 de novembre, en la redacció donada per la Llei 4/1999, de 13 de gener.
  
Contra els actes del tribunal qualificador, d'acord amb el que preveu l'article 114 de la Llei 30/1992, de 26 de novembre, en la redacció donada per la Llei 4/1999, de 13 de gener, es podrà interposar el recurs d'alçada. El dit recurs s'interposarà davant del dit tribunal o davant de l'Alcaldia Presidència, en el termini d'un mes, si l'acte fóra exprés, i de tres mesos, si no ho fóra.
  
Annex
  
Temari del concurs oposició per a cobrir una plaça de TAEM Cultura, torn de promoció interna
  
Tema 1. La cultura popular europea: una perspectiva històrica.
  
Tema 2. Acció sociocultural aplicada a l'ecologia, a la descentralització, a la immigració.
  
Tema 3. Acció sociocultural aplicada a l'escola, al temps lliure infantil, als joves i als majors.
  
Tema 4. Associació i cultura urbana.
  
Tema 5. Arquitectura i entorn sociocultural.
  
Tema 6. Moviments populars urbans. Subcultures urbanes.
  
Tema 7. El barri com a lloc de construcció sociocultural.
  
Tema 8. L'anàlisi comunicacional. La tecnologia alternativa com a instrument d'acció comunitària.
  
Tema 9. Programació i avaluació de les polítiques culturals.
  
Tema 10. Estratègies de la difusió cultural.
  
Tema 11. Els patronats municipals de cultura.
  
Tema 12. Acció sociocultural aplicada a la biblioteca i al museu.
  
Tema 13. La utilització del llibre com a ferramenta d'animació.
  
Tema 14. Vídeo i cine en l'acció sociocultural.
  
Tema 15. Viatges i turisme. L'animació turística hotelera.
  
Tema 16. Les casa de cultura: els límits a l'activitat cultural.
  
Tema 17. El teatre, les seus públiques i altres variables. Conéixer el públic. Els estudis d'audiència als teatres.
  
Tema 18. Conceptes bàsics per a una política cultural local.
  
Tema 19. El paper de la cultura en la identitat local. Capacitat d'intervenció en matèria cultural de l'entitat local.
  
Tema 20. Organització de la intervenció en cultura des de l'entitat local. Relació amb altres sectors i agents culturals.
  
Tema 21. Àmbits de la intervenció que es normativitzen.
  
Tema 22. Anàlisi cost-benefici dels serveis culturals locals.
  
Tema 23. Criteris en la planificació de la intervenció cultural i en la programació.
  
Tema 24. Disseny dels equipaments i espais culturals. Comunicació de la imatge i del missatge.
  
Tema 25. El màrqueting aplicat a les activitats culturals.
  
Tema 26. Multiculturalitat i cohesió social. La cultura popular com a ferramenta. Exemple: la plataforma de Berlín.
  
Tema 27. Festa i ritual. Dos conceptes bàsics. Les festes a Gandia.
  
Tema 28. Drets culturals, una categoria descuidada dels drets humans.
  
Tema 29. La gestió cultural del patrimoni cinematogràfic. El cas de Gandia. El Cine Pot.
  
Tema 30. La gestió pública de les arts escèniques. El cas de Gandia. El Teatre Serrano, el Teatre del Raval i el Centre Teatral de Gandia.
  
Tema 31. L'Institut Municipal d'Activitats Culturals de l'Ajuntament de Gandia.
  
Tema 32. Les xarxes com a vertebració cultural del territori. Els casos del Circuit Teatral Valencià i la Xarxa Musical Valenciana.
  
Tema 33. Dos fases indissociables de la gestió cultural. Planificar i avaluar.
  
Tema 34. Polítiques culturals performatives.
  
Tema 35. Empresa i gestió cultural.
  
Tema 36. La funció dels agents culturals.
  
Tema 37. Projecció cultural de Gandia. La gestió cultural a les comarques centrals valencianes.
  
Tema 38. El patrimoni cultural de Gandia en relació amb les activitats culturals. La recuperació de les tradicions a Gandia. Els casos del Tio de la Porra, el Corpus, Sant Antoni i Sant Joan.
  
Tema 39. Relació entre l'Ajuntament de Gandia i la Generalitat Valenciana en matèria cultural. Referència a Teatres de la Generalitat, Institut Valencià de la Música i Institut Valencià de Cinematografia Ricardo Muñoz Suay.
  
Tema 40. Relació entre l'Ajuntament de Gandia i els col·lectius culturals de la ciutat.